**KUTSESTANDARD**

**Noorsootöötaja, tase 6**

**Kutsestandard on dokument**, milles kirjeldatakse tööd ning töö edukaks tegemiseks vajalike oskuste, teadmiste ja hoiakute kogumit ehk kompetentsusnõudeid. Kutsestandardeid kasutatakse õppekavade koostamiseks ja kutse andmiseks.

|  |  |
| --- | --- |
| **Kutsenimetus** | **Eesti kvalifikatsiooniraamistiku (EKR) tase** |
| Noorsootöötaja, tase 6 | 6 |

|  |  |
| --- | --- |
| **Võimalikud osakutsed ja nimetused kutsetunnistusel** | |
| **Osakutse nimetus** | **Eesti kvalifikatsiooniraamistiku (EKR) tase** |
| **Laagrikasvataja-juhataja, tase 6** | **6** |

**A-osa**

**TÖÖ KIRJELDUS**

|  |
| --- |
| **A.1. Töö kirjeldus** |
| Noorsootöötaja loob tingimused noore mitmekülgseks arenguks lähtudes oma töös noorsootöö väärtustest ja selle korraldamise põhimõtetest ning valib sobiva tegevuse või meetodi sõltuvalt noorsootöö valdkonna eripärast, eesmärgist, sihtrühmast, noorsootöö tegemise kohast ja situatsioonist. Noorsootöötaja võib töötada nii palgalisel ametikohal kui ka vabatahtlikuna. Noorsootöötaja väärtustab enda ja kolleegide kutseoskuste arendamist.  6. taseme noorsootöötaja osaleb lisaks vahetule tööle noortega ka valdkonna arendamises, ta juhib ja juhendab kolleege, meeskondi, teeb koostööd nii valdkonnasiseselt kui sidusvaldkondadega ning osaleb võrgustikutöös.  Noorsootöötaja töötab riigiasutuses, kohalikus omavalitsuses ja selle asutuses, era- või kolmanda sektori institutsioonis, nt üldhariduskoolis, huvikoolis, noortekeskuses, noorteühingus, noortelaagris, noortemalevas, usulises ühenduses, raamatukogus, kultuuri- ja spordiasutuses.  Kutse sisaldab osakutset laagrikasvataja-juhataja, tase 6, kelle ülesandeks on laagris või malevas vahetu töö noortega ja teiste kasvatajate/rühmajuhtide juhendamine, vajadusel ka laagri/maleva juhatamine.  Selles kutsegrupis on 3 kutsestandardit:  noorsootöötaja, tase 5  noorsootöötaja, tase 6  noorsootöötaja, tase 7.  5. taseme noorsootöötaja tegeleb vahetult noortega. 7. taseme noorsootöötaja arendab ja juhib noortevaldkonda\*.  \* Noortevaldkond - ühendmõiste, mis hõlmab nii noorsootööd kui ka noortepoliitikat. |
| **A.2. Tööosad** |
| A.2.1 Noorsootöö korraldamine ja arendamine  A.2.2 Juhtimine ja juhendamine  A.2.4 Turvalise keskkonna tagamine  A.2.6 Professionaalne areng |
| **A.3. Kutsealane ettevalmistus** |
| 6. taseme noorsootöötajana töötavad tavaliselt inimesed, kellel on noorsootöö alane bakalaureusekraad või vähemalt keskharidus ja kutsealane töökogemus. |
| **A.4. Enamlevinud ametinimetused** |
| Noorsootöötaja, noortekeskuse juhataja, noorsootöö spetsialist, huvijuht, treener, ringijuht, laagrikasvataja, rühmajuht, laagri juhataja, huvihariduse spetsialist, vabatahtlik jt. |
| **A.5. Regulatsioonid kutsealal tegutsemiseks** |
| Laagri kasvatajal peab olema noorsootöö seaduses või teistes valdkonda reguleerivates õigusaktides nimetatud tasemele vastav noorsootöötaja kutse või osakutse. |
| **A.6. Tulevikuoskused** |
| Teave oskuste ja trendide kohta, mille tähtsus valdkonnas kasvab   1. Sotsiaalne intelligentsus - Oskus tunnetada suhtlemisel inimeste vajadusi ning soove ning luua nendega usalduslik suhe. 2. Kultuuridevaheline kompetents - Oskus edukalt toime tulla erinevates kultuurikeskkondades. 3. Uue meedia kirjaoskus - Oskus kriitiliselt hinnata ja luua sotsiaalmeedias uut sisu ning kasutada seda veenvaks kommunikatsiooniks; 4. Elukestev õpe (õppimine), mõtestamine - Oskus ja tahe kogu aeg õppida midagi uut ning võime mõtestada ja väärtustada õpitu sisulist tähendust. 5. Disain-mõtlemine - Oskus tegevusi (töös vajalikke protsesse) eesmärgipäraselt (soovitud eesmärgi saavutamisele suunatud) kavandada, visualiseerida ja kommunikeerida. 6. Virtuaalne koostöö - Oskus töötada tulemuslikult erinevates (ka virtuaalsetes) töörühmades, hoida inimesi pühendunud ja motiveeritud ning tekitada neis kollektiivi tunnet. |
| **Ettepanekud kutsestandardi A osa kohta** |

**B-osa**

**KOMPETENTSUSNÕUDED**

|  |
| --- |
| **B.1. Kutse struktuur** |
| Noorsootöötaja, tase 6 kutse moodustub üldoskustest ja kohustuslikest kompetentsidest. Kutse taotlemisel on nõutav nende kõigi tõendamine.  Osakutse laagrikasvataja-juhataja, tase 6 taotlemisel tuleb tõendada üldoskused B.2 ja kohustuslikud kompetentsid B.3.1, B.3.2 ja B.3.4. |
| **Kvalifikatsiooninõuded kutse taotlemisel, kutse taastõendamisel** |
| Nõuded kutse noorsootöötaja, tase 6 taotlemisel   1. Bakalaureuse kraad ja noorsootöö alane töökogemus 2. Eesti keelest muu emakeelega taotlejatel vastavalt keeleseadusele või teistele valdkonda reguleerivatele õigusaktidele eesti keele oskus C1-tasemel 3. Puuduvad lastekaitseseaduse §-s 20 nimetatud piirangud lastega töötamisel   Nõuded osakutse laagrikasvataja-juhataja, tase 6 taotlemisel   1. Bakalaureuse kraad 2. Osakutse kompetentsidega seotud täiendusõppe mahus vähemalt 32 akadeemilist tundi läbimine viimase viie aasta jooksul 3. Eesti keelest muu emakeelega taotlejatel vastavalt keeleseadusele või teistele valdkonda reguleerivatele õigusaktidele eesti keele oskus C1-tasemel 4. Puuduvad lastekaitseseaduse §-s 20 nimetatud piirangud lastega töötamisel   Nõuded kutse noorsootöötaja, tase 6 taastõendamisel   1. Sama taseme kehtiv või mitte rohkem kui 1 aasta tagasi kehtivuse kaotanud kutse 2. Töökogemus noorsootöötajana 3. Osakutse kompetentsidega seotud täiendusõppe mahus vähemalt 32 akadeemilist tundi läbimine viimase viie aasta jooksul 4. Eesti keelest muu emakeelega taotlejatel vastavalt keeleseadusele või teistele valdkonda reguleerivatele õigusaktidele eesti keele oskus C1-tasemel 5. Puuduvad lastekaitseseaduse §-s 20 nimetatud piirangud lastega töötamisel     Nõuded osakutse laagrikasvataja-juhataja, tase 6 taastõendamisel   1. Sama taseme kehtiv või mitte rohkem kui 1 aasta tagasi kehtivuse kaotanud osakutse 2. Töökogemus laagrikasvatajana või juhatajana 3. Kutse kompetentsidega seotud täiendusõppe mahus vähemalt 32 akadeemilist tundi läbimine viimase viie aasta jooksul 4. Eesti keelest muu emakeelega taotlejatel vastavalt keeleseadusele või teistele valdkonda reguleerivatele õigusaktidele eesti keele oskus C1-tasemel 5. Puuduvad lastekaitseseaduse §-s 20 nimetatud piirangud lastega töötamisel   Kutse andmise korraldus on reguleeritud noorsootöötaja kutsete kutse andmise korras. |
| **Ettepanekud kutse struktuuri kohta** |

|  |
| --- |
| **B.2. Noorsootöötaja, tase 6***,* **üldoskused** |
| Mõtlemisoskused   1. Kriitiline mõtlemine - Hindab teabe, argumentide jm kvaliteeti, töötleb ja mõistab fakte ning nende seoste kõige olulisemaid aspekte. Kahtleb nähtustevaheliste seoste loogilisuses, paikapidavuses ja toimivuses. 2. Loovmõtlemine - Vaatleb teemat või olukorda eri vaatenurkadest ja kombineerib tähelepanekuid tavapärasest erinevateks uudseteks lahendusteks. Kasutab, täiustab või sobitab olemasolevaid ja uudseid tööviise, tooteid ja teenuseid kasutooval viisil.   Enesejuhtimisoskused   1. Juhistest ja nõuetest lähtumine - järgib tööd tehes asjakohaseid juhiseid, nõudeid, eeskirju, õigusakte, standardeid jmt. 2. Kutse-eetika järgimine - juhindub oma töös ja kutsealases tegevuses kutse-eetikast. 3. Vastutuse võtmine - seostab oma tegevust võimalike tagajärgedega ning on valmis ja võimeline tulemustest aru andma. 4. Keskkonnahoidlik käitumine - käitub energiat ja ressursse säästvalt ning jäätmeid vähendavalt. 5. Kestlikusalaste tegevuste algatamine - rakendab oma kestlikkuspotentsiaali ja haarab initsiatiivi, et keskkonnamuutusi esile kutsuda, kestlikkusalaseid tegevusi algatada ja mõjutada. 6. Eneserefleksioonioskus - töötleb iseenda omaduste, tunnete, võimete ja käitumise kohta käivat teavet. 7. Mitmekesisuse austamine - austab ja tunnustab teiste kultuuride, religioonide, rahvuste, soolise identiteedi jm väärtusi ja norme ning arvestab oma tegevuses nendega. 8. Kohanemisoskus - tuleb probleemideta toime mitmesuguse varieeruvusega. Reageerib muutustele ja ootamatustele adekvaatselt ja asjalikult.   Lävimisoskused   1. Suhete loomine ja hoidmine - loob ja arendab usaldusväärseid ja meeldivaid suhteid, pakkudes lahendusi teise poole probleemidele ja vajadustele ning arvestades võimalike kõrvalmõjudega. 2. Suhtlemisoskus - säilitab teistega suheldes hea füüsilise ja psühholoogilise kontakti, väljendab end arusaadavalt ja arvestab suhtluspartneri vajadustega. 3. Empaatiline käitumine - märkab ja mõistab teiste tundeid, vajadusi ja reaktsioonide põhjusi ning arvestab oma tegevuses sellega. 4. Meeskonna- ja koostööoskus - arvestab meeskonna vajaduste ja ühiste eesmärkidega ning teeb ülesannete täitmiseks teistega koostööd. 5. Keeleoskus - kasutab oma töös eesti keelt vähemalt tasemel C1 ning ühte võõrkeelt vähemalt tasemel B1 (Lisa 2). 6. Digipädevus - omab digipädevusi iseseisva kasutaja tasemel (Lisa 3). |
| **Ettepanekud üldoskuste kohta** |

|  |
| --- |
| **B.3. Kompetentsid** |

**KOHUSTUSLIKUD KOMPETENTSID**

|  |  |
| --- | --- |
| **B.3.1. Noorsootöö tegemine ja arendamine** | **EKR tase 6** |
| Tegevusnäitajad   1. Osaleb noortevaldkonna arengut suunavate dokumentide koostamises, valdkonna ühenduste ja ekspertgruppide töös ning erialase teadmuse arendamisel õpikogukondades. 2. Selgitab välja noorte huvid ja vajadused, toetudes aktuaalsetele uuringutele, vajadusel suheldes noortega\*. Planeerib tegevuskava lähtuvalt saadud tulemustest kooskõlas valdkonna ja organisatsiooni eesmärkidega ning piirkondlike eripäradega. Kavandab tegevuskava elluviimiseks vajalikud ressursid. 3. Seirab tegevuskava täitmist, tulemuslikkust ja ressursside eesmärgipärast kasutamist. Vajadusel kavandab muudatusi. 4. Aitab noorel seada õpieesmärgid, sh formaalõppe ja mitteformaalse õppe\*; kavandab ja/või viib läbi erinevaid mitteformaalse õppe tegevusi; toetab noori õpitulemuste mõtestamisel ja annab edasiviivat tagasisidet. 5. Kavandab ja koordineerib tegevusi, mis loovad võimalusi noorte osalemiseks noorsootöös ja ühiskonnaelus ning toetavad ettevõtlikkust ja omaalgatust. 6. Osaleb kavandamises ja viib ellu tegevusi noorte tõrjutuse ennetamiseks; märkab noorte tõrjutuse riske ja reageerib sellele asjakohaselt, kaasates vajadusel spetsialiste. 7. Korraldab noorteinfo teenust, lähtuvalt Euroopa noorteinfo hartast. 8. Viib läbi noorte esmast nõustamist\*\*; hindab noore vajadust erialaspetsialisti kaasamiseks ja toetab noort erialaspetsialisti poole pöördumisel; teeb juhtumite osas koostööd seotud osapooltega. 9. Tutvustab avalikkusele noorsootöö olemust, valdkonna olulisust ja tulemuslikkust, kasutades erinevaid meedia- ja suhtluskanaleid ning teisi asjakohaseid väljundeid.   \*Mitteformaalne õpe on eesmärgistatud vabatahtlik õpe, mis toimub kindla kava alusel ja kindlatele huvirühmadele erinevates keskkondades. Mitteformaalse õppe võimalusi pakuvad noorsootöö, huviharidus, vabaharidus ja täiskasvanute täienduskoolitused.  \*\*Noorsootöötaja käsitleb noore arvamusi ja seisukohti lähtudes konfidentsiaalsuse põhimõtetest, kasutades talle usaldatud informatsiooni vaid eesmärgil, milleks see talle usaldati. Konfidentsiaalsuse põhimõtte eiramine on vajalik juhul, kui noorsootöötaja hinnangul on olemas selge oht noorele, teistele isikutele või ühiskonnale üldiselt. | |
| **B.3.2. Juhtimine ja juhendamine** | **EKR tase 6** |
| 1. Seab meeskonnale mõõdetavad ja saavutatavad eesmärgid. Kavandab tegevuskava (sh üksiktegevused) ja ressursid eesmärkide täitmiseks. 2. Valib olemasoleva teabe ja võimaluste põhjal välja parima lahenduse ning võtab või annab selle ka töösse. 3. Annab ülesanded ja selged juhised tegutsemiseks; motiveerib ja innustab teisi; annab asjakohast tagasisidet. 4. Loob meeskonnas toetava, usaldusliku töökultuuri. Soodustab positiivse töökeskkonna kujunemist. 5. Jälgib tegevuskava täitmist, analüüsib tulemusi, vajadusel kavandab tegevustes muudatused. Aitab mõista teistel muudatuste vajalikkust, pakub tuge ja juhendab. 6. Tuvastab ja haldab riske, mis võivad eesmärkide saavutamist takistada. 7. Kasutab tegevuste elluviimisel nii olemasolevaid kui ka uusi teadmispõhiseid meetodeid ja tehnoloogiat. 8. Planeerib ja kavandab kollegi juhendamisprotsessi tööalaste oskuste ja teadmiste omandamiseks. Analüüsib kolleegi tegevust ja tagasisidestab, kuidas oma tööd kõige tulemuslikumalt ja tõhusamalt teha. | |
| **B.3.3. Turvalise keskkonna tagamine** | **EKR tase 6** |
| Tegevusnäitajad   1. Analüüsib noorte keskkonna riske ja määrab riskide vähendamise meetmed. 2. Loob noortele turvalise füüsilise ja psühhosotsiaalse keskkonna\*, mis toetab usalduslike suhete kujunemist, rakendades riskianalüüsis määratud meetmeid. 3. Tutvustab noortele ja kolleegidele turvalise keskkonna tagamise reegleid ja ohutusnõudeid ning jälgib nende täitmist.   \* Psühhosotsiaalse keskkonna teguriteks on sõbraliku ja toetava õhkkonna loomine, koostöö ja aktiivõppe toetamine, füüsilise ja vaimse vägivalla keelamine, loovuse väärtustamine ja arendamine, võrdsete võimaluste loomine, koostöö koduga. | |
| **B.3.4. Professionaalne enesearendamine** | **EKR tase 6** |
| Tegevusnäitajad   1. Analüüsib ennast oma töö kontekstis regulaarselt, seab enesearendamisele eesmärgid ja arendab ennast sihipäraselt. Omandab uuenduslikke töövõtteid ja meetodeid ja rakendab neid oma töös. 2. Jälgib, hindab ja väärtustab enda füüsilist ja vaimset tervist; lahendab probleemid, vajadusel otsib abi eriala spetsialistidelt. 3. Küsib, võtab vastu ja annab edasiviivat tagasisidet. | |
| **Ettepanekud kompetentside kohta** | |

**C-osa**

**ÜLDTEAVE JA LISAD**

|  |  |
| --- | --- |
| **C.1. Teave kutsestandardi koostamise ja kinnitamise kohta ning viide ametite klassifikaatorile** | |
| 1. Kutsestandardi tähis kutseregistris | Täidab kutseregistri töötaja |
| 1. Kutsestandardi koostajad | Edgar Schlümmer, Eesti Noorsootöötajate Kogu  Eilika Mätas, Eesti Noorsootöötajate Kogu  Ilona-Evelyn Rannala, Tallinna Ülikool haridusteaduste instituut  Kaur Kötsi, Tartu Ülikooli Narva kolledž  Kristel Zovo, Räpina noortekeskus  Marit Oimet, Põlva Gümnaasium  Riin Luks, Eesti Avatud Noortekeskuste Ühendus  Tiiu Kadak, Tallinna linnavalitsus  Tormi Kotkas, Haridus- ja Teadusministeerium |
| 1. Kutsestandardi kinnitaja | Hariduse Kutsenõukogu |
| 1. Kutsenõukogu otsuse number |  |
| 1. Kutsenõukogu otsuse kuupäev |  |
| 1. Kutsestandard kehtib kuni |  |
| 1. Kutsestandardi versiooni number |  |
| 1. Viide ametite klassifikaatorile (ISCO 08) | 3412 Sotsiaaltöö keskastme spetsialistid |
| 1. Viide Euroopa kvalifikatsiooniraamistikule (EQF) | 6 |
| **C.2. Kutse nimetus võõrkeeles** | |
| Inglise keeles Youth worker, level 6 | |
| **C.3. Lisad** | |
| Lisa 1 Kutse-eetika  Lisa 2 [Keelte oskustasemete kirjeldused](https://www.kutsekoda.ee/wp-content/uploads/2019/04/Keelte-oskustasemete-kirjeldused_KS-lisa_uus.pdf)  Lisa 3 [Digipädevuste enesehindamise skaala](https://www.kutsekoda.ee/wp-content/uploads/2019/04/Digip%C3%A4devuste-enesehindamise-skaala.pdf) | |